Eläinten tai rakennusten pelastamiseksi ei ollut mitään tehtävissä. Kun pelastuslaitos saapui paikalle, noin 1 400 neliön suuruinen, betonirunkoinen navetta oli täyden palon vaiheessa. Alustavien tietojen mukaan palossa menehtyi noin 60 lypsävää lehmää ja 60 nuorta vasikkaa.

Palossa tuhoutui pihattonavetan lisäksi rehuvarasto.

Päivystävä palopäällikkö Arto Ahlroos kuvailee paloa rajuksi, ja ensimmäisenä tehtävänä oli estää palon leviäminen muihin rakennuksiin ja puustoon.

– Eläinten pelastamiseksi ei ollut tehtävissä mitään. Katto oli osittain jo romahtanut, kun ensimmäiset yksiköt tulivat paikalle.

Pelastuslaitos sai hälytyksen suuresta rakennuspalosta hieman kello 13 jälkeen.

Palon syttymissyystä ei ole tietoa. Tilalle koitui palosta merkittävät vahingot.

29.6. klo 7.50: Poistettu tieto, että lypsylehmät olisivat olleet palon aikaan kytkettyinä.

29.6. klo 12:11 Korjattu, että palossa tuhoutui navetta ja rehuvarasto, ei navetta, konehalli, sähkö- ja lämpökeskus. Ylen virheelliset tiedot palosta perustuivat Keski-Suomen pelastuslaitoksen tiedotteeseen.